text: Pas på sne og blæst hvis du kører ud
  11 februar 2018 kl. 07.27
  Det sner søndag morgen kraftigt i Esbjergområdet, og i løbet af de kommende timer forventes der tre til otte centimeter sne i Syd- og Sønderjylland.
  Det er DMI, der varsler blæst og sne til de sydlige dele af landet i forbindelse med et lavtryk, som ligger over Nordsøen.
  Lars Camillo Axelsen, vagthavende ved Vejdirektoratet: "Vi har saltspredere ude, men foreløbig er situationen på vejene rolig"
  Snevejret kommer ind fra sydvest og breder sig i løbet af morgen- og formiddagstimerne ind over resten af landsdelen. Det forventes at vare mellem tre og seks timer og vil formentligt gå over i slud op ad dagen, når temperaturerne kommer over frysepunktet.
  Det kan give glatte veje, og vagthavende ved Vejdirektoratet fortæller, at Vintertjenesten er på vejene for at salte forebyggende i hele Syd- og Sønderjylland.
  - Vi har saltspredere ude, men foreløbig er situationen på vejene rolig, siger vagthavende ved DMI, Lars Camillo Axelsen, til TV SYD.
  Hos Syd- og Sønderjyllands Politi melder vagtchefen om det første glatføreuheld. Det er sket på på E20 i vestlig retning ved Korskro. Her er en bil kørt af motorvejen i det glatte føre. Ingen personer kom til skade ved uheldet.
  